Červotoče sú malí chrobáčikovia dorastajúci zhruba do dĺžky 2-4 milimetrov. V závislosti na tom, o ktorý konkrétny druh sa jedná, sa potom líšia farbou tela, tvarom, veľkosťou i charakterom poničenia dreva. Domácnosti najčastejšie trápi červotoč prúžkovaný, červotoč umrlčí alebo červotoč špajzový. Dospelý jedinec kladie pokojne aj 50 vajíčok, z ktorých sa neskôr vyliahnu larvy, ktoré sa živia drevom a robia v ňom chodbičky.